ఏదో ఒక పార్మాట్‌ క్రికెట్‌లో ఆడకపోవచ్చు: డెవిలియర్స్‌్‌
డర్బన్‌: దక్షిణాఫ్రికా విధ్వంసకర బ్యాట్స్‌మెన్‌ ఎబి డివిలియర్స్‌ ఒక ఫార్మాట్‌ క్రికెట్‌కు రిటైర్మెంట్‌ ప్రకటించే యోచనలో ఉన్నాడు.కాగా తీరిక లేని క్రికెట్‌ షెడ్యూల్‌త తీవ్ర అలసటకు గురవుతున్నానని,కొన్నాళ్లు గడిచాక ఏదో ఒక పార్మాట్లో తాను ఆడకపోవచ్చని 31 సంవత్సరాల డివిలియర్స్‌ పేర్కొన్నాడు.డివిలియర్స్‌ అటువంటి ఆలోచన చేయడంపై పలు వదంతులు వ్యాప్తించాయి.అయితే దక్షిణాఫ్రికా క్రికెట్‌లోని వ్యవహారాలు నచ్చకే రిటైర్మెంట్‌ ఆలోచనలో డివిలియర్స్‌ పడ్డాడని అతని మాజీ టీమ్‌ సభ్యులు చెప్పినట్లు మీడియాలో వార్త కథనాలు వచ్చాయి.ఆ కథనాలను డివిలియర్స్‌్‌ ఖండించాడు.ఎన్నో వదంతులు వ్యాపిస్తున్నాయని,కానీ అవేవి నిజం కాదని,రెండు,మూడేళ్లుగా అపరిమిత క్రికెట్‌తో ఒత్తిడికి గురవుతున్నట్లు చెబుతూనే ఉన్నానని,ఇప్పుడిక విశ్రాంతి అవసరమని భావిస్తున్నానని అతను పేర్కొన్నాడు.ప్రెష్‌గా ఉండటానికి పని భారం తగ్గించుకోవాలనుకుంటున్నట్లు,భవిష్యత్‌ల అన్ని ఫార్మాట్లలో ఆడకపోవచ్చని డివిలియర్స్‌ వెల్లడించాడు.వన్డే జట్టుకు కెప్టెన్‌ అయిన డివిలియర్స్‌,పరిమిత ఓవర్ల క్రికెట్లో కొనసాగుతూనే టెస్ట్‌ల నుంచి తప్పుకునే అవకాశముంది.